**Cyfarfodydd Tiwtoriaid**

**2 Tachwedd 2020** (18 yn bresennol)

|  |
| --- |
| **Quizlet Live** |
| * Cyflwynodd Ali Carys Tayler sut i wneud Quizlet Live. Cytunwyd bod hon yn ffordd syml ac effeithiol o brofi geirfa. <https://quizlet.com/create-set> * Gall darparwyr danysgrifio ar ran eu tiwtoriaid am £3.99 y mis. |
| **Lingo Newydd** |
| * Dyma’r ddolen gyda gwybodaeth am sut i danysgrifio i Lingo newydd:   <https://golwg.360.cymru/lingo-newydd>. |
| **Ymarfer ar gyfer arholiadau** |
| * Gofynnodd Carys Swain am syniadau i wneud gwaith Gwrando a Deall – trwy rannu’r holl gwestiynau ar y sgrin a chwarae’r sain. Cytunodd Mair i wneud cyflwyniad yr wythnos nesaf. * Bydd cyhoeddiad am arholiadau haf 2021 yn fuan. |
| **Chwarae sain a fideo ar Zoom** |
| * Nododd Lois ei bod yn methu â chwarae sain a fideo. Cafwyd sawl cyngor defnyddiol: * sicrhau bod y ‘settings’ i gyd yn gywir; * defnyddio porwr gwahanol; * arbrofi gyda thiwtor arall. Cytunodd Lisa Jones i helpu. Diolch, Lisa! |
| **Newyddion o’r Ganolfan** |
| * Bydd y Ganolfan yn cyhoeddi calendr adfent ar thema Bwyd/Coginio. Bydd pedair sesiwn fyw: * 1 Rhagfyr am 6pm, Nerys Howel * 4 Rhagfyr am 6pm, Sesiwn o Batagonia * 11 Rhagfyr am 6pm, Eluned Scott Davies * 18 Rhagfyr am 6pm, i’w gadarnhau   Sesiynau ar Zoom fydd y rhain a bydd angen cofrestru ymlaen llaw.   * Cynhelir gig i ddathlu’r Nadolig nos Iau, 17 Rhagfyr. |
| **Fforwm Tiwtoriaid** |
| * O fis Rhagfyr ymlaen, byddwn yn cynnal sesiynau penodol; * Dydd Llun cyntaf bob mis – cwestiynau am ramadeg * Ail ddydd Llun bob mis – cyflwyno patrymau anodd   Gofynnwyd i bawb anfon cwestiynau ymlaen llaw. |
| **Hawlio treth** |
| * Soniodd Siân Merlys ei bod yn bosib hawlio £6 y dydd (ers Ebrill 2020) am weithio gartref ar ein ffurflenni treth. Dyma’r ddolen i ddysgu mwy: <https://www.gov.uk/tax-relief-for-employees/working-at-home> |
| Cyfarfod nesaf: 9 Tachwedd am 2pm – Bydd Mair Lenny Turner yn arwain sesiwn ar greu PowerPoint gan ymgorffori sain. |